CELEX: 
Language: ga
Date: 2022-06-27
Title: Togra le haghaidh CINNEADH ÓN gCOMHAIRLE maidir leis an seasamh atá le glacadh thar ceann an Aontais san Fhochoiste Custaim idir an tAontas agus an Mholdóiv a mhéid a bhaineann le cinneadh a ghlacadh maidir le haitheantas frithpháirteach a thabhairt do Chlár Oibreoirí Eacnamaíocha Údaraithe Phoblacht na Moldóive agus do Chlár Oibreoirí Eacnamaíocha Údaraithe an Aontais

AN COIMISIÚN EORPACH
            An Bhruiséil,27.6.2022
            COM(2022) 311 final
            2022/0197(NLE)
            
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais san Fhochoiste Custaim idir an tAontas agus an Mholdóiv a mhéid a bhaineann le cinneadh a ghlacadh maidir le haitheantas frithpháirteach a thabhairt do Chlár Oibreoirí Eacnamaíocha Údaraithe Phoblacht na Moldóive agus do Chlár Oibreoirí Eacnamaíocha Údaraithe an Aontais
            
               
         
         
            
               MEABHRÁN MÍNIÚCHÁIN
            
            
               1.Ábhar an togra
            
            
               Baineann an togra seo le cinneadh lena mbunaítear an seasamh atá le glacadh thar ceann an Aontais san Fhochoiste Custaim idir an tAontas agus Poblacht na Moldóive i ndáil leis an gCinneadh atá beartaithe a ghlacadh, ar Cinneadh é a bhaineann le hAitheantas Frithpháirteach ar Oibreoirí Eacnamaíocha Údaraithe idir an tAontas agus Poblacht na Moldóive. 
            
            
               1.1.Comhthéacs an togra 
            
            
               Tá sé d’aidhm ag an gComhaontú Comhlachais idir an tAontas agus an Comhphobal Eorpach do Fhuinneamh Adamhach agus a mBallstáit, de pháirt amháin, agus Poblacht na Moldóive, den pháirt eile (dá ngairtear ‘an Comhaontú
                  1
               ’ anseo feasta), i measc nithe eile, taraifí a laghdú ar taraifí iad a ghearrtar ar ghnólachtaí Eorpacha agus iad ag onnmhairiú chuig Poblacht na Moldóive agus nósanna imeachta custaim a dhéanamh níos éifeachtúla. Thairis sin, éascaítear trádáil a thuilleadh leis an gcomhaontú trí reachtaíocht, rialacha agus nósanna imeachta na Moldóive, lena n‑áirítear caighdeáin, a chomhfhogasú de réir a chéile do reachtaíocht, rialacha agus nósanna imeachta pháirtí an Aontais sa chomhaontú sin
                  2
               . Is i mí Iúil 2016 a tháinig an Comhaontú i bhfeidhm. 
            
            
               Comhlíonfaidh an Fochoiste Custaim, a bunaíodh i gcomhréir le hAirteagal 200(1) den Chomhaontú, a dhualgais, mar a fhoráiltear in Airteagail 200(2) agus 200(3) den Chomhaontú. Glacfaidh an Fochoiste Custaim, inter alia, socruithe, bearta agus cinntí praiticiúla chun Caibidil V agus Prótacail II agus III a ghabhann leis an gComhaontú a chur chun feidhme, lena n‑áirítear maidir le malartú faisnéise agus sonraí, aitheantas frithpháirteach rialuithe ar chustaim agus cláir chomhpháirtíochta trádála, agus sochair arna gcomhaontú go frithpháirteach. Tá an Fochoiste Custaim comhdhéanta d’ionadaithe ar an gCoimisiún Eorpach agus ar Phoblacht na Moldóive, ar ionadaithe iad atá freagrach as an gcustam agus as cúrsaí a bhaineann leis an gcustam. Ionadaí an Choimisiúin Eorpaigh nó ionadaí Phoblacht na Moldóive atá freagrach as cúrsaí a bhaineann leis an gcustam, gníomhóidh sé mar Chathaoirleach an Fhochoiste. 
            
            
               1.2.An gníomh atá beartaithe ag an bhFochoiste Custaim
            
            
               Glacann an Fochoiste Custaim socruithe, bearta, cinntí agus moltaí praiticiúla dá bhforáiltear in Airteagal 200 den Chomhaontú. Glacfar iad sin de chomhthoil idir na Páirtithe tar éis Airteagal 11(3) de rialacha nósanna imeachta an Fhochoiste Custaim idir an tAontas agus Poblacht na Moldóive a chur i gcrích lena nglacadh
                  3
               . Beidh na cinntí sin ina gceangal ar na Páirtithe, agus déanfaidh na Páirtithe sin bearta iomchuí lena gcur chun feidhme.
            
            
               Féadfaidh an Fochoiste Custaim an cinneadh a ghlacadh trí nós imeachta i scríbhinn má thagann na Páirtithe ar chomhaontú faoi sin. Is é a bheidh sa nós imeachta i scríbhinn malartú nótaí idir an bheirt Chathaoirleach, ag gníomhú dóibh i gcomhaontú leis na Páirtithe. A luaithe a chomhaontófar an téacs, síneoidh ionadaí ar gach Páirtí an cinneadh go neamhspleách agus i ndiaidh a chéile.
            
            
               Tá Cláir Oibreoirí Eacnamaíocha Údaraithe (AEO) i bhfeidhm ag an Aontas agus ag Poblacht na Moldóive lena dtugtar éascú d’oibreoirí eacnamaíocha a bhfuil infheistíocht déanta acu i slándáil an tslabhra soláthair atá acu agus ar thug riaracháin chustaim na tíre ábhartha údarú dóibh.
            
            
               Is é is aidhm don ghníomh atá beartaithe foráil a dhéanamh maidir le haitheantas frithpháirteach ar chláir AEO idir an tAontas agus Poblacht na Moldóive. 
            
            
               Beidh an cinneadh ina cheangal ar na Páirtithe ar dháta a ghlactha. An seasamh atá le glacadh thar ceann an Aontais.
            
            
               Aithnítear leis an togra seo go bhfuil an tAontas agus Poblacht na Moldóive (na ‘Páirtithe’) tiomanta dá gcomhar custaim a threisiú i gcomhréir leis an gComhaontú. Deimhnítear leis go bhfuil gealltanas tugtha ag na Páirtithe trádáil a éascú agus slándáil an tslabhra soláthair a mhéadú trí chláir chomhpháirtíochta trádála.
            
            
               Is féidir slándáil agus sábháilteacht, agus éascú an tslabhra soláthair trádála idirnáisiúnta a fheabhsú trí aitheantas frithpháirteach a thabhairt dá gcuid clár comhpháirtíochta trádála, iad sin Clár Oibreora Eacnamaíoch Údaraithe glactha Phoblacht na Moldóive agus clár Oibreora Eacnamaíoch Údaraithe (‘AEO’) an Aontais. Is ar an gcúis sin a bhfuil sé beartaithe go n‑aithneodh an tAontas clár AEO Phoblacht na Moldóive, agus go n‑aithneodh Poblacht na Moldóive clár AEO an Aontais.
            
            
               2.Bunús dlí
            
            
               2.1.Bunús dlí don nós imeachta
            
            
               2.1.1.Na Prionsabail
            
            
               Déantar foráil le hAirteagal 218(9) den Chonradh ar Fheidhmiú an Aontais Eorpaigh (CFAE) maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’
            
            
               Áirítear leis an gcoincheap ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht atá i gceist. Áirítear leis freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a d’fhéadfadh tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh’
                  4
               .
            
         
         
            
               2.1.2.Feidhm maidir leis an gcás seo
            
            
               Is comhlacht é an Fochoiste Custaim a cuireadh ar bun leis an gComhaontú.
            
            
               An gníomh a iarrtar ar an bhFochoiste Custaim a ghlacadh, is gníomh é a bhfuil éifeachtaí dlíthiúla leis. Beidh an gníomh atá beartaithe ina cheangal faoin dlí idirnáisiúnta i gcomhréir le hAirteagal 200 den Chomhaontú Comhlachais. 
            
            
               Leis an ngníomh atá beartaithe ní fhorlíontar ná ní leasaítear creat institiúideach an Chomhaontaithe.
            
            
               Dá bhrí sin, is é Airteagal 218(9) CFAE an bunús dlí don nós imeachta le haghaidh an chinnidh atá beartaithe.
            
            
               2.2.Bunús dlí substainteach
            
            
               2.2.1.Na Prionsabail
            
            
               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm theagmhasach nó mar chomhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh‑chomhpháirte.
            
            
               2.2.2.Feidhm maidir leis an gcás seo
            
            
               Is é is príomhchuspóir agus ábhar an ghnímh atá beartaithe trádáil idir na páirtithe a éascú trí aitheantas frithpháirteach a thabhairt do na hOibreoirí Eacnamaíocha Údaraithe de réir Airteagal 197 (j) agus Airteagal 200 (3) (b) de chaibidil 5 maidir le hÉascú Custaim agus Trádála de Theideal V den Chomhaontú, a bhaineann le trádáil agus cúrsaí trádála. Dá réir sin, tá an gníomh atá beartaithe laistigh de raon feidhme an chomhbheartais tráchtála dá dtagraítear in Airteagal 207.
            
            
               Dá bhrí sin, is é Airteagal 207 CFAE bunús dlí substainteach an chinnidh atá beartaithe. Conclúid.
            
            
               Ba cheart Airteagal 207 a bheith ina bhunús dlí le haghaidh an chinnidh atá beartaithe, i gcomhar le hAirteagal 218(9) CFAE.
            
            
               2022/0197 (NLE)
            
            
               Togra le haghaidh
            
            
               CINNEADH ÓN gCOMHAIRLE
            
            
               maidir leis an seasamh atá le glacadh thar ceann an Aontais san Fhochoiste Custaim idir an tAontas agus an Mholdóiv a mhéid a bhaineann le cinneadh a ghlacadh maidir le haitheantas frithpháirteach a thabhairt do Chlár Oibreoirí Eacnamaíocha Údaraithe Phoblacht na Moldóive agus do Chlár Oibreoirí Eacnamaíocha Údaraithe an Aontais
            
            
               TÁ COMHAIRLE AN AONTAIS EORPAIGH,
            
            
               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207, i gcomhar le hAirteagal 218(9) de,
            
            
               Ag féachaint don togra ón gCoimisiún Eorpach,
            
            
               De bharr an mhéid seo a leanas:
            
         
         
            
               (1)Rinneadh an Comhaontú Comhlachais idir an tAontas agus an Comhphobal Eorpach do Fhuinneamh Adamhach agus a mBallstáit, de pháirt amháin, agus Poblacht na Moldóive, den pháirt eile, a thabhairt i gcrích le Cinneadh 2014/493/AE ón gComhairle
                  5
                an 30 Lúnasa 2014 agus tháinig sé i bhfeidhm an 1 Iúil 2016. 
            
            
               (2)Le hAirteagal 192 den Chomhaontú Comhlachais, iarrtar ar na húdaráis chustaim comhar custaim a fhorbairt a bheidh chomh fairsing agus is féidir ó thaobh raon feidhme de.
            
            
               (3)De bhun Airteagal 200 den Chomhaontú Comhlachais, bunaítear an Fochoiste Custaim agus féadfaidh sé na bearta is gá a ghlacadh le haghaidh comhair custaim. 
            
            
               (4)De bhun Airteagal 200(3)(b) den Chomhaontú, féadfaidh an Fochoiste Custaim arna bhunú ag an gComhaontú Comhlachais cinneadh a ghlacadh maidir le haitheantas frithpháirteach ar rialuithe custaim agus cláir chomhpháirtíochta trádála, agus sochair arna gcomhaontú go frithpháirteach. 
            
            
               (5)An Fochoiste Custaim, le linn a hochtú cruinniú in 2022, nó trí nós imeachta i scríbhinn i gcás go gcomhaontaíonn an dá Páirtí leis sin, tá sé le cinneadh a ghlacadh maidir le haitheantas frithpháirteach a thabhairt do Chlár Oibreoirí Eacnamaíocha Údaraithe Phoblacht na Moldóive agus do Chlár Oibreoirí Eacnamaíocha Údaraithe an Aontais.
            
            
               (6)Is iomchuí an seasamh atá le glacadh thar ceann an Aontais san Fhochoiste Custaim a bhunú ós rud é go mbeidh an cinneadh maidir le haitheantas frithpháirteach ar Chlár na nOibreoirí Eacnamaíocha Údaraithe ina cheangal ar an Aontas.
            
            
               (7)Chun go mbeifear in ann na bearta dá bhforáiltear sa chinneadh a bhaineann le hAitheantas Frithpháirteach ar AEO a chur chun feidhme go pras, ba cheart an Cinneadh a theacht i bhfeidhm ar an dáta a ghlacfar é,
            
            
               TAR ÉIS AN CINNEADH SEO A GHLACADH:
            
            
               Airteagal 1
            
            
               An seasamh atá le glacadh thar ceann an Aontais san ochtú cruinniú den Fhochoiste Custaim nó trí nós imeachta i scríbhinn i gcás ina gcomhaontaíonn an dá Páirtí leis sin, arna bhunú leis an gComhaontú Comhlachais idir an tAontas agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na Moldóive, den pháirt eile, maidir le haitheantas frithpháirteach ar Chláir Oibreoirí Eacnamaíocha Údaraithe Phoblacht na Moldóive agus an Aontais, beidh an seasamh sin bunaithe ar an dréachtchinneadh ón bhFochoiste Custaim atá i gceangal leis seo. 
            
            
               Airteagal 2
            
            
               Dírítear an Cinneadh seo chuig an gCoimisiún.
            
            
               Arna dhéanamh sa Bhruiséil,
            
            
               
                     Thar ceann na Comhairle
               
               
                     An tUachtarán
               
            
         
         
            
                  
                     (1)
                  
                        An Comhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na Moldóive, den pháirt eile
               
               
                  
                     (2)
                  
                        2014/492/AE: Cinneadh ón gComhairle an 16 Meitheamh 2014 maidir le síniú, thar ceann an Aontais, agus cur i bhfeidhm sealadach an Chomhaontaithe Comhlachais idir an tAontas agus an Comhphobal Eorpach do Fhuinneamh Adamhach agus a mBallstáit, de pháirt amháin, agus Poblacht na Moldóive, den pháirt eile
               
               
                  
                     (3)
                  
                        Cinneadh Uimh. 1/2015 ón bhFochoiste Custaim idir an tAontas agus Poblacht na Moldóive lena nglactar a Rialacha Nós Imeachta ón 20 Bealtaine 2015
               
               
                  
                     (4)
                  
                        Breithiúnas ón gCúirt Bhreithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64. 
               
               
                  
                     (5)
                  
                        IO L 260, 30.8.2014, lgh. [4-738].
               
            
      
    ---documentbreak--- 
      
         
               AN COIMISIÚN EORPACH
            An Bhruiséil,27.6.2022
            COM(2022) 311 final
            
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais Eorpaigh san Fhochoiste Custaim idir an tAontas agus an Mholdóiv a mhéid a bhaineann le cinneadh a ghlacadh maidir le haitheantas frithpháirteach a thabhairt do Chlár Oibreoirí Eacnamaíocha Údaraithe Phoblacht na Moldóive agus do Chlár Oibreoirí Eacnamaíocha Údaraithe an Aontais
            
               
         
         
            
               DRÉACHT
            
            
               CINNEADH Uimh. [.../2022] ÓN bhFOCHOISTE CUSTAIM IDIR AN tAONTAS EORPACH AGUS AN MHOLDÓIV MAIDIR LE hAITHEANTAS FRITHPHÁIRTEACH A THABHAIRT DO CHLÁR OIBREORÍ EACNAMAÍOCHA ÚDARAITHE NA MOLDÓIVE AGUS CLÁR OIBREORÍ EACNAMAÍOCHA ÚDARAITHE AN AONTAIS
            
            
            
               AN FOCHOISTE CUSTAIM,
            
            
               Ag féachaint don Comhaontú Comhlachais idir an tAontas Eorpach (‘an tAontas’) agus an Comhphobal Eorpach do Fhuinneamh Adamhach agus a mBallstáit, de pháirt, agus Poblacht na Moldóive, den pháirt eile (‘an Comhaontú’), arna dhéanamh sa Bhruiséil an 27 Meitheamh 2014, agus go háirithe an Chaibidil maidir le Custaim agus éascú trádála arb aidhm di comhar a neartú i réimse an chustaim chun cur chun feidhme chuspóirí na caibidle a áirithiú agus trádáil a éascú a thuilleadh, mar aon le rialú, slándáil agus cosc calaoise éifeachtach a áirithiú. 
            
            
            
               De bharr an mhéid seo a leanas,
            
            
               (1)Déantar foráil le hAirteagal 197 (j) den Chomhaontú maidir le gealltanas na bPáirtithe aitheantas frithpháirteach do chláir chomhpháirtíochta trádála agus rialuithe custaim a bhunú, i gcás inarb ábhartha agus iomchuí, lena n‑áirítear bearta éascaithe trádála comhionanna.
            
            
               (2)Slándáil agus sábháilteacht, agus éascú an tslabhra soláthair trádála idirnáisiúnta, is féidir iad sin a fheabhsú trí aitheantas frithpháirteach a thabhairt dá gcuid clár comhpháirtíochta trádála, is é sin an clár náisiúnta Oibritheora Eacnamaíoch Údaraithe (AEO) sa Mholdóiv agus clár AEO san Aontas;
            
            
               (3)Tá an dá chlár AEO bunaithe ar chaighdeáin slándála a aithnítear ar fud an domhain agus a mholtar sa Chreat Caighdeán SAFE chun an Trádáil Dhomhanda a Áirithiú agus a Éascú ar ghlac an Eagraíocht Dhomhanda Chustaim é i mí an Mheithimh 2005 (Creat SAFE). 
            
            
               (4)Cuirtear ar chumas na bPáirtithe, trí aitheantas frithpháirteach, sochair éascaitheacha a sholáthar d’oibreoirí eacnamaíocha a bhfuil infheistíocht déanta acu i slándáil an tslabhra soláthair agus a bhfuil údarú tugtha dóibh faoina gcuid clár féin. 
            
            
               (5)Is léir ó chuairteanna ar an láthair agus meastóireacht chomhpháirteach ar chláir AEO san Aontas agus sa Mholdóiv go bhfuil a gcuid caighdeán cáilíochta, chun críoch slándála agus sábháilteachta, i gcomhréir le chéile agus go mbíonn torthaí coibhéiseacha dá dtoradh.
            
            
               (6)Bunaítear an Fochoiste Custaim le hAirteagal 200(1) den Chomhaontú. De bhun Airteagal 200(3)(b) den Chomhaontú, féadfaidh sé cinntí a ghlacadh maidir le haitheantas frithpháirteach ar rialuithe custaim agus cláir chomhpháirtíochta trádála, agus sochair arna gcomhaontú go frithpháirteach.
            
            
            
               TAR ÉIS A CHINNEADH MAR A LEANAS:
            
            
               Airteagal 1
            
            
               Sainmhínithe
            
            
               Chun críocha an chinnidh seo, 
            
            
               ciallaíonn ‘Údarás Custaim’ Údarás Custaim Bhallstát an Aontais agus údarás custaim na Moldóive, dá ngairtear ‘Údaráis Chustaim’ le chéile anseo feasta agus ‘Údarás Custaim’ ina aonar.
            
         
         
            
               Ciallaíonn ‘oibreoir eacnamaíoch’ duine atá rannpháirteach i ngluaiseacht idirnáisiúnta earraí.
            
            
               Ciallaíonn ‘sonraí pearsanta’ aon fhaisnéis a bhaineann le duine aonair atá aitheanta nó inaitheanta.
            
            
               Ciallaíonn ‘clár’:
            
            
               (a) san Aontas: Stádas Oibritheora Eacnamaíoch Údaraithe (AEO) an Aontais (slándáil agus sábháilteacht) a deonaíodh de réir phointe (b) d’Airteagal 38(2) de Rialachán (AE) Uimh. 952/2013;
            
            
               (b) sa Mholdóiv: clár AEO lena gcumhdaítear AEO Slándála agus Sábháilteachta (údarú) agus an AEO Simplithe Custaim/Slándála agus Sábháilteachta (údarú); ní bheidh oibreoirí eacnamaíocha ó limistéir nach bhfuil smacht ag na Ballstáit orthu incháilithe d’údarú AEO ach amháin nuair is féidir le húdaráis inniúlachta lárnacha gach measúnú agus meastóireacht a dhéanamh ar na critéir AEO uile
                  1
               .
            
            
               Ciallaíonn ‘Comhaltaí Cláir’ oibreoirí eacnamaíocha a bhfuil stádas AEO acu san Aontas agus stádas ballraíochta sa Mholdóiv mar a bhfuil tuairisc orthu sa sainmhíniú ar ‘Chlár’ nuair a dhéantar tagairt dóibh i dteannta a chéile.
            
            
               Airteagal 2
            
            
               Aitheantas Frithpháirteach agus Cur Chun Feidhme an Chinnidh
            
            
               1. Aithnítear go frithpháirteach leis seo go bhfuil cláir AEO an Aontais agus na Moldóive comhoiriúnach agus comhionann agus glactar go frithpháirteach leis na stádais AEO comhfhreagracha a deonaíodh.
            
            
               2. Cuirfidh na Páirtithe an Cinneadh seo i bhfeidhm lena nÚdaráis Chustaim féin.
            
            
            
               Airteagal 3
            
            
               Comhoiriúnacht
            
            
               Oibreoidh na hÚdaráis Chustaim i gcomhar chun an chomhoiriúnacht agus an choibhéis idir a gCláir a choinneáil ar bun, go háirithe maidir leis na cásanna seo a leanas:
            
            
               (a) an próiseas um iarratas a dhéanamh ar stádas agus ballraíocht AEO;
            
            
               (b) na hiarratais a mheasúnú; 
            
            
               (c) stádas agus ballraíochta a dheonú 
            
            
               (d) bainistiú, faireachán, fionraí agus athmheasúnú, agus cúlghairm an stádais agus na ballraíochta.
            
            
               (e) comhar idir Údaráis Chustaim agus Údaráis Chomhshaoil a chur chun cinn chun comhlíontacht stádais agus bhallraíochta le caighdeáin chomhshaoil idirnáisiúnta a chur chun cinn
            
            
               Áiritheoidh na Páirtithe go bhfeidhmíonn a gcláir chomhpháirtíochta trádála laistigh de chaighdeáin ábhartha Chreat SAFE. 
            
         
         
            
            
               Airteagal 4
            
            
               Sochair
            
            
               1. Soláthróidh gach Údarás Custaim sochair do Chomhaltaí Cláir an Údaráis Custaim eile, sochair atá inchomparáide leis na sochair a sholáthraíonn sé dá Chomhaltaí Cláir féin.
            
            
               2. Áirítear leis na sochair dá dtagraítear i mír 1:
            
            
               (a) Níos lú rialuithe a bhaineann le slándáil agus sábháilteacht: cuireann gach Údarás Custaim an stádas atá ag Comhalta Cláir arna dheonú ag an Údarás Custaim eile san áireamh go fabhrach ina mheasúnú riosca chun iniúchtaí nó rialuithe a laghdú agus i mbearta eile a bhaineann le slándáil agus sábháilteacht; 
            
            
               (b) Aitheantas ar chomhpháirtithe gnó le linn an phróisis iarratais: cuireann gach Údarás Custaim stádas Chomhalta Cláir arna dheonú ag an Údarás Custaim eile san áireamh d’fhonn déileáil leis an gComhalta Cláir mar chomhpháirtí slán sábháilte agus measúnú á dhéanamh ar cheanglais na gcomhpháirtithe gnó le haghaidh iarratasóirí faoina gClár féin;
            
            
               (c) Tús áite le linn imréiteach custaim: cuireann gach Údarás Custaim stádas Chomhalta Cláir arna dheonú ag an Údarás Custaim eile san áireamh agus tús áite, á áirithiú, próiseáil bhrostaithe, foirmiúlachtaí simplithe agus scaoileadh brostaithe na lastas a áirithiú i gcás ina bhfuil baint ag na Comhaltaí Cláir.
            
            
               (d) Sásra um leanúnachas gnó: féachann an dá údarás custaim le sásra um leanúnachas gnó a bhunú chun freagairt do bhriseadh i sreafaí trádála i ngeall ar mhéaduithe ar leibhéil rabhaidh slándála, iaimh teorann agus/nó tubaistí nádúrtha, éigeandálaí guaiseacha nó mórtheagmhais eile ina bhféadfadh Údaráis Chustaim lastais tosaíochta a bhaineann le Comhaltaí Cláir a éascú agus a bhrostú a mhéid is féidir.
            
            
               (e) Tosaíocht a thabhairt don chigireacht a dhéantar ar choinsíneachtaí a chumhdaítear le dearbhú imeachta achomair nó le dearbhú iontrála achomair arna taisceadh ag Comhalta Cláir, má chinneann an tÚdarás Custaim dul ar aghaidh le cigireacht.
            
            
               3. Tar éis an phróisis athbhreithnithe dá dtagraítear in Airteagal 7(2), féadfaidh gach Údarás Custaim sochair éascaithe bhreise a sholáthar i gcomhar le húdaráis rialtais eile ar a chríocha, agus féadfaidh sruthlíniú próiseas agus méadú ar intuarthacht ghluaiseachta ag an teorainn, a bheith san áireamh leis na sochair sin, a mhéid is féidir. 
            
            
               4. Maidir le gach Údarás Custaim:
            
            
               (a) féadfaidh sé na sochair a sholáthraítear do Chomhaltaí Cláir an Údaráis Chustaim eile a chur ar fionraí faoin gCinneadh seo;
            
            
               (b) déanfaidh sé, laistigh de thréimhse réasúnta ama, an fhionraí a bhfuil tuairisc tugtha uirthi i bhfomhír (a) agus na cúiseanna a ghabhann léi a chur in iúl don Údarás Custaim eile; 
            
            
               (c) ní fhéadfaidh sé fionraí a chur de bhun fhomhír (a) ach ar chúiseanna atá comhionann leo siúd a chuirfeadh an Comhalta Cláir ar fionraí óna Chlár féin. 
            
            
               5. Tuairisceoidh gach Údarás Custaim, nuair is iomchuí leis, neamhrialtachtaí a bhaineann le Comhalta Cláir de Chlár an Údaráis Custaim eile don Údarás Custaim sin chun anailís láithreach ar a oiriúnach atá na socair agus an stádas a dheonaigh an tÚdarás Custaim eile a áirithiú.
            
            
               6. Le bheith níos cinnte, ní chuirtear leis an gCinneadh seo srian le Páirtí ná Údarás Custaim faisnéis a iarradh de bhun an Chúnaimh Riaracháin Frithpháirtigh dá dtagraítear in Airteagal 198 den Chomhaontú nó aon ionstraim is infheidhme eile idir na Páirtithe, nó idir na hÚdaráis Chustaim.
            
            
               Airteagal 5
            
            
               Faisnéis agus Cumarsáid a Mhalartú
            
            
               1. Feabhsóidh na hÚdaráis Chustaim a gcuid cumarsáide chun an Cinneadh seo a chur chun feidhme go héifeachtach trí:
            
         
         
            
               (a) mionsonraí na gComhaltaí Cláir a chur ar fáil dá chéile de réir Airteagal 5(3);
            
            
               (b) an tÚdarás eile a choinneáil cothrom le dáta maidir le feidhmiú agus forbairt a gClár féin go tráthúil;
            
            
               (c) faisnéis a mhalartú faoi bheartais agus treochtaí a bhaineann le slándáil an tslabhra soláthair; agus
            
            
               (d) cumarsáid éifeachtach a áirithiú trí sheirbhísí inniúla an Choimisiúin Eorpaigh agus riarachán custaim Phoblacht na Moldóive chun cleachtais bainistithe riosca a fheabhsú ó thaobh shlándáil an tslabhra soláthair de.
            
            
               2. Déanfaidh seirbhísí inniúla an Choimisiúin Eorpaigh agus údarás custaim Phoblacht na Moldóive an fhaisnéis agus an chumarsáid a mhalartú eatarthu féin faoi chuimsiú an Chinnidh seo. 
            
            
               3. Tar éis dó toil a fháil óna gComhalta Cláir féin, seolfaidh gach Údarás Custaim na mionsonraí seo a leanas faoin gComhalta Cláir sin chuig an Údarás Custaim eile, agus na mionsonraí seo a leanas amháin:
            
            
               (a) ainm; 
            
            
               (b) seoladh;
            
            
               (c) stádas ballraíochta, is é sin, údaraithe, curtha ar fionraí, cúlghairthe nó curtha ar ceal;
            
            
               (d) dáta bailíochtaithe nó údaraithe nuair atá sé ar fáil;
            
            
               (e) uimhir aitheantais uathúil (mar shampla: uimhreacha EORI nó AEO); agus
            
            
               (f) mionsonraí eile a fhéadfar a chinneadh go frithpháirteach idir na hÚdaráis Chustaim faoi réir, nuair is infheidhme, aon choimirce is gá.
            
            
               Ar mhaithe le cinnteacht níos mó, ní áirítear leis na sonraí i bhfomhír (c) na cúiseanna le haghaidh fionraí, cúlghairme ná cur ar ceal. 
            
            
               4. Malartóidh na hÚdaráis Chustaim an fhaisnéis dá dtagraítear i mír 3 ar bhealach atá córasach trí bhíthin leictreonach.
            
            
               Airteagal 6
            
            
               An fhaisnéis a láimhseáil
            
            
               1. Déanfaidh gach Údarás Custaim an méid seo a leanas:
            
            
               (a) mura bhforáiltear a mhalairt sa Chinneadh seo, déanfaidh an tÚdarás aon fhaisnéis, lena n‑áireofar aon sonraí pearsanta, a fhaightear faoin gCinneadh seo a úsáid le haghaidh chur chun feidhme an Chinnidh, agus chun na críche sin amháin, lena n‑áireofar faireachán agus tuairisciú; agus
            
            
               (b) d’ainneoin fhomhír (a), chun an fhaisnéis a úsáid chun críoch eile, gheobhaidh sé formheas i scríbhinn roimh ré ón Údarás Custaim a sheol an fhaisnéis. Aon úsáid den chineáil sin, beidh sí faoi réir aon srianta a leagann an t‑údarás sin síos.
            
            
               2. Déanfaidh gach Údarás Custaim an méid seo a leanas: 
            
         
         
            
               (a) déileáil leis an bhfaisnéis a fhaightear faoin gCinneadh seo mar fhaisnéis rúnda; agus
            
            
               (b) an leibhéal cosanta céanna, ar a laghad, a thabhairt don fhaisnéis a fhaightear faoin gCinneadh seo agus a thabharfaí d’fhaisnéis a fhaightear ó Chomhaltaí Cláir dá Chlár féin.  
            
            
               3. D’ainneoin mhír 1(a), féadfaidh Údarás Custaim an fhaisnéis a fhaightear faoin gCinneadh seo a úsáid in aon imeachtaí breithiúnacha nó riaracháin a tionscnaítear i gcás nach gcomhlíontar a dhlí custaim féin, lena n‑áirítear sna taifid fianaise, na tuarascálacha agus an fhianaise ó na finnéithe. An tÚdarás a bhfuil an fhaisnéis faighte aige, tabharfaidh sé fógra don Údarás Custaim a sheol an fhaisnéis roimh aon úsáid den chineáil sin.
            
            
               4. Déanfaidh gach Údarás Custaim an méid seo a leanas:
            
            
               (a) aon fhaisnéis a fhaightear faoin gCinneadh seo a nochtadh chun na críche a bhfuarthas í, agus chun na críche sin amháin; agus
            
            
               (b) d’ainneoin fhomhír (a), nuair atá ceanglas ar Údarás Custaim faisnéis a nochtadh le linn imeachtaí breithiúnacha nó riaracháin, nó nuair atá ceanglas air de réir a dhlí féin, cuirfidh sé an tÚdarás Custaim a sheol an fhaisnéis ar an eolas faoin nochtadh roimh ré agus i scríbhinn, mura gcuirtear bac orthu faoin dlí nó mar gheall ar imscrúdú atá ar siúl. Sa chás sin, cuirfidh sé an tÚdarás Custaim a sheol an fhaisnéis ar an eolas chomh luath agus is féidir tar éis an nochta.
            
            
               5. Déanfaidh gach Údarás Custaim an méid seo a leanas:
            
            
               (a) áiritheoidh sé go mbeidh aon fhaisnéis a sheolann sé cruinn agus go dtabharfar cothrom le dáta í go rialta;
            
            
               (b) glacfaidh sé nósanna imeachta iomchuí maidir le scriosadh na faisnéise nó coinneoidh sé ar bun iad;
            
            
               (c) tabharfaidh sé fógra don Údarás Custaim eile go gasta má chinneann sé gur sheol sé faisnéis mhíchruinn nó easnamhach chuig an Údarás Custaim eile, nó nach féidir brath uirthi, nó gur sháraigh an faighteoir an Cinneadh seo, nó gó sárófar úsáid bhreise na faisnéise an Cinneadh seo;
            
            
               (d) glacfaidh sé gach beart a mheasann sé a bheith iomchuí, lena n‑áirítear forlíonadh, scriosadh nó ceartú na faisnéise dá dtagraítear i bhfomhír (c), ionas nach mbeadh spleáchas contráilte ar fhaisnéis den chineál sin; agus
            
            
               (e) ní choinneoidh sé an fhaisnéis a fhaightear faoin gCinneadh seo ach chomh fada agus is gá chun an Cinneadh a chur i bhfeidhm, ach amháin i gcás ina bhfuil ceanglas ann faoina dhlí féin, nó chun críoch imeachtaí breithiúnacha nó riaracháin.
            
            
               6. De thoradh mhíreanna 4 agus 5, déanfaidh gach Údarás Custaim an méid seo a leanas a áirithiú, go háirithe:
            
            
               (a) go bhfuil coimircí slándála ann (lena n‑áirítear coimircí leictreonacha), de réir mar a bheidh an fhaisnéis sin de dhíth, chun rochtain ar fhaisnéis a fhaightear ón Údarás Custaim eile faoin gCinneadh seo a rialú;
            
            
               (b) go gcosnaítear faisnéis a fhaightear ón Údarás Custaim eile faoin gCinneadh seo ar rochtain, scaipeadh, leasú, scriosadh nó díothú neamhúdaraithe;
            
            
               (c) nach nochtar faisnéis a fhaightear ón Údarás Custaim eile faoin gCinneadh seo d’aon duine ná páirtí príobháideach nó d’aon duine dlítheanach, aon Stát ná comhlacht idirnáisiúnta nach Páirtithe iad sa Chomhaontú, ná aon údarás poiblí eile san Aontas ná sa Mholdóiv, ach amháin i gcás a bhfuil ceangal ann le linn imeachtaí breithiúnacha nó riaracháin nó ina dhlí féin; agus
            
            
               (d) go stóráiltear faisnéis a fhaightear ón Údarás Custaim eile faoin gCinneadh seo i gcórais stórála leictreonacha nó i gcórais páipéir atá slán i gcónaí, agus go gcoinnítear logaí nó doiciméadacht maidir le gach rochtain, nochtadh nó úsáid faisnéise a fhaightear ón Údarás Custaim eile.
            
            
               7. Déanfaidh gach Údarás Custaim an méid seo a leanas:
            
            
               (a) áiritheoidh sé go láimhseálfar sonraí pearsanta Comhalta Cláir den Údarás Custaim eile, chomh fada agus a bhainfidh sé le rochtain, ceartú, tráthúlacht nó úsáid na sonraí a chur ar fionraí go sealadach, go láimhseálfar na sonraí sin ar bhealach atá comhionann ar a laghad le láimhseáil sonraí pearsanta a Chomhalta Cláir féin; agus
            
            
               (b) foilseoidh sé faisnéis chun a Chomhaltaí Cláir féin a chur ar an eolas faoin bpróiseas is infheidhme le haghaidh iarrataí dá dtagraítear i bhfomhír (a) faoina dhlí féin. 
            
         
         
            
               8. Déanfaidh gach Údarás Custaim foráil maidir le rochtain ar shásamh riaracháin nó athbhreithniú breithiúnach a bheith ag Comhaltaí Cláir, a mhéid a bhaineann sé lena sonraí pearsanta, gan beann ar a náisiúntacht ná a dtír chónaithe.
            
            
               9. Foilseoidh na hÚdaráis Chustaim faisnéis chun Comhaltaí Cláir a choinneáil ar an eolas maidir leis na roghanna atá acu chun sásamh riaracháin nó athbhreithniú breithiúnach a iarraidh.
            
            
               10. Beidh comhlíonadh fhorálacha Airteagal 6 ag gach Údarás Custaim faoi réir athbhreithniú óna údarás ábhartha féin, rud a áiritheoidh go bhfaighfear aon ghearán a bhainfidh le neamhchomhlíonadh maidir le láimhseáil faisnéise, go ndéanfar imscrúdú orthu, go dtabharfar freagra orthu agus go dtabharfar sásamh iomchuí ina leith. Áirítear leis na húdaráis sin: 
            
            
               (a) san Aontas: an Maoirseoir Eorpach ar Chosaint Sonraí nó a chomharba, agus údaráis cosanta sonraí na mBallstát Eorpach; 
            
            
               (b) i bPoblacht na Moldóive: an Lárionad Náisiúnta um Chosaint Sonraí Pearsanta nó a chomharba laistigh de riarachán custaim na Moldóive.
            
            
               Airteagal 7
            
            
               Comhairliúchán, faireachán agus athbhreithniú
            
            
               Réiteoidh na hÚdaráis Chustaim aon fhadhb a bhaineann le cur chun feidhme an Chinnidh seo trí chomhairliúcháin faoi choimirce an Fhochoiste Custaim idir an tAontas agus an Mholdóiv mar a leagtar amach in Airteagal 200 den Chomhaontú Comhlachais.
            
            
               Rachaidh an dá Pháirtí i ndlúthchomhar le chéile maidir le cur chun feidhme an Chinnidh seo agus déanfaidh siad faireachán rialta air seo trí chuairteanna comhpháirteacha faireacháin tréimhsiúla ar an láthair chun láidreachtaí agus laigí féideartha a aithint i gCláir AEO an dá Pháirtí. 
            
            
               Déanfaidh an Fochoiste Custaim idir an tAontas agus an Mholdóiv, mar a leagtar amach in Airteagal 200 den Chomhaontú Comhlachais, cur chun feidhme an Chinnidh seo a athbhreithniú go rialta. Féadfaidh an méid seo a leanas a bheith san áireamh sa phróiseas athbhreithnithe, go háirithe:
            
            
               (a) malartú tuairimí ó thaobh mionsonraí a mhalartaítear agus sochair AEO dá dtagraítear in Airteagal 4 a dheonaítear do Chomhaltaí Cláir, lena n‑áirítear mionsonraí nó sochair AEO amach anseo, i gcomhréir le hAirteagal 4; 
            
            
               (b) malartú tuairimí ó thaobh forálacha slándála ar nós prótacail a bheadh le leanúint i rith eachtra tromchúiseach slándála agus dá éis sin (tús a chur athuair le gnó) nó nuair is ceart an t‑aitheantas frithpháirteach a chur ar fionraí de réir dálaí;
            
            
               (c) scrúdú a dhéanamh ar chur ar fionraí na sochar dá dtagraítear in Airteagal 4; agus
            
            
               (d) athbhreithniú a dhéanamh ar chur chun feidhme Airteagal 6.
            
            
            
               Airteagal 8
            
            
               Socruithe Deiridh
            
            
               1. Tiocfaidh an Cinneadh seo i bhfeidhm an chéad lá den mhí tar éis do Phoblacht na Moldóive fógra a thabhairt don Aontas faoi chríochnú na nósanna imeachta is gá chun go dtiocfaidh sé i bhfeidhm.
            
            
               2. Féadfaidh an Fochoiste Custaim an Cinneadh seo a leasú. Tiocfaidh an leasú i bhfeidhm i gcomhréir leis an nós imeachta a dtugtar tuairisc air i mír 1.
            
            
               3. Féadfaidh Údarás Custaim comhar faoin gCinneadh seo a chur ar fionraí tráth ar bith trí fhógra tríocha (30) lá i scríbhinn a thabhairt don Údarás Custaim eile. Déanfar fógra den chineál sin a sholáthar do sheirbhísí inniúla an Choimisiúin Eorpaigh freisin agus do riarachán custaim Phoblacht na Moldóive, nó déanfaidh na seirbhísí agus an riarachán sin iad a sholáthar, faoi seach. D’ainneoin an comhar faoin gCinneadh seo a chur ar fionraí, leanfaidh na hÚdaráis Chustaim d’Airteagal 6(1), Airteagal 6(2) agus Airteagal 6(4) go hAirteagal 6(6) a chomhlíonadh chun a áirithiú go gcosnófar faisnéis. 
            
         
         
            
               4. Féadfaidh Páirtí deireadh a chur leis an gCinneadh seo tráth ar bith le fógra a thabhairt don Pháirtí eile trí bhealaí taidhleoireachta. Tiocfaidh deireadh leis an gCinneadh tríocha (30) lá tar éis don Pháirtí eile an fógra i scríbhinn a fháil. D’ainneoin deireadh a chur leis an gCinneadh, leanfaidh na hÚdaráis Chustaim d’Airteagal 6(2), Airteagal 6(4) agus Airteagal 6(6) a chomhlíonadh chun a áirithiú go gcosnófar faisnéis.
            
            
            
               Arna dhéanamh i ndúblach i…, an … lá de …, 20.., i mBéarla agus i Rómáinis, agus comhúdarás ag an dá leagan de.
            
            
               Arna dhéanamh ag an bhFOCHOISTE CUSTAIM idir an Mholdóiv agus an tAontas Eorpach
            
            
               Thar ceann an Aontais Eorpaigh
                     
                     
                     
                     
                     
                     
                     
            
            
               Thar ceann Phoblacht na Moldóive
            
            
               (Na Comhchathaoirligh)
            
            
            
         
         
            
                  
                     (1)
                  
                        Ceanncheathrú sheirbhísí custaim Phoblacht na Moldóive